### Beslutningstema

Det skal besluttes, om der skal bevilliges og frigives anlægsmidler til fortsættelse af udviklingskoordinatorfunktion til understøttelse af Toftlund Udviklingsplan.

### Sagsfremstilling

For årene 2021-2026 er der afsat i alt 80,9 mio. kr. til Toftlund Udviklingsplan. Der ønskes frigivet yderligere midler af dette budget til fortsættelse af udviklingskoordinatorfunktionen. Udviklingskoordinatoren har kontor på [adresse]. Der er derfor ikke forbundet yderligere omkostninger til husleje, kontorhold m.v.

Kommunalbestyrelsen besluttede i december 2022 at bevillige og frigive 245.000 kr. til udviklingskoordinatorfunktionen i Toftlund. Den aftale blev i december 2023 forlænget, så den var gældende for 2024.

Toftlund Udviklingsråd har anmodet om at forlænge ansætten af udviklingskoordinatoren med et år, så aftalen nu udløber ved årsskiftet 2025/2026. Udviklingskoordinatoren er ansat 15 timer ugentligt. Der er udregnet et budgetoverslag på lønudgifter i perioden fra 1. januar 2025 frem til og med december 2025 på 180.000 kr.

**INDSTILLING Vicekommunaldirektøren indstiller,**

at der meddeles anlægsbevilling og frigivelse af 180.000 kr. til ansættelse af udviklingskoordinator for Toftlund Udviklingsplan i 2025, og

at indstillingen videresendes til Kommunalbestyrelsen.

**BESLUTNING**

Sagen blev udsat til kommende møde.

**Sagen genoptages**

Toftlund Udviklingsråd har fremsendt skrivelse til Økonomiudvalget hvor de nærmere motiverer ansøgningen og redegør for hvilke opgaver udviklingskoordinatoren skal udføre i 2025. Skrivelsen er vedhæftet som bilag.

### Økonomi

Den samlede lønudgift udgør 180.000 kr., som finansieres af anlægsmidler til Toftlund Udviklingsplan.

### Indstilling Vicekommunaldirektøren indstiller,

at der meddeles anlægsbevilling og frigivelse af 180.000 kr. til ansættelse af udviklingskoordinator for Toftlund Udviklingsplan i 2025, og
at indstillingen videresendes til Kommunalbestyrelsen

**Beslutning fra Økonomiudvalget, den 19. marts 2025, pkt. 18:**

Indstillingen anbefales.

Søren Mortensen deltog ikke i mødet.

### Beslutning

Indstillingen godkendt.